Document ID: /roh_data/filtered/fineweb-2-filterrobots_roh.jsonl.gz/72682

Suenter lungas discussiuns ordavant è la votaziun stada stretga: 52% da las votantas e dals votants da Domat han acceptà l'iniziativa che pretenda ina via da colliaziun tranter las vias existentas a l'ur dal vitg (Via Musel e Via Sid).
Resultat
Quai è in success per ils iniziants ch'avevan rimnà l'onn passà passa 1'000 suttascripziuns. La finamira da la nova via da colliaziun è ch'il traffic è concentrà pli fitg sin l’ur da Domat e pli paucas persunas van tras il center dal vitg.
Il suveran ha cunquai decis cunter la veglia da la suprastanza e dal parlament communal. D'ina tala via da colliaziun profiteschian be paucs e perquai sajan ils custs d'investiziun da 2,4 milliuns francs memia auts, è stà l'argumentaziun cunter.
Domat ha dentant anc prendì ulteriuras decisiuns a l'urna. Ina survista porscha RTR qua: